اسماعیل مددی
اسماعیل مددی اوصالو (اولکر) ـ ایران آذربایجانیندان اوْلان چاغداش تورک شاعیر.
تانیتیم[دَییشدیر]
اسماعیل مددی ۱۳۴۸-نجی ایل مرداد آیینین ۱۵-ینده گونئی آذربایجانین اورمیه شهرینده اورتا حاللی بیر عایلهده دونیایا گؤز آچدی. مرحوم آتاسی سیفالله، امکلی بلدیه کارمندی ایدی. آناسی نصرت خانیم ایسه ائوخانیمیدیر. او، ایلک، اورتا و متوسطه درسلرینی اورمیهنین "وزیری"، "آزادی" . "۱۳آبان" اوخوللاریندا بیتیردی. ۱۳۶۴-نجو ایلده بیناب اونیورسیتهسینده فارس دیلی و ادبیاتی بؤلومونه گیردی و ۱۳۷۱-ده ماذون اولدو.
۱۳۷۸-نجی ایلده تورکیهیه گئدهرک، آنکارا غازی اونیورسیتهسینده تؤمر (تورکجه یابانجی دیل اؤیرهنیم، آراشدیرما و اویغولاما مرکزی) دیپلوماسینی آلدی. ۱۳۷۹-دا ایزمیر ائگه اونیورسیتهسینی قازاندی و "تورک دیلی و ادبیاتی" بؤلومو "تورک لهجهلری و ادبیاتلاری" آنا بیلیم دالیندان یوکسک لیسانس آلدی. ۱۳۸۲-ده پرفسوردکتر یاووز آکپینار دانیشمانلیغی ایله یازدیغی ماراقلی شاعیریمیز "بولود قاراچورلو سهندین حیاتی و اثرلری اوزهره بیر آراشدیرما" آدلی تزینی پرفسوردکتر رضا فیلیزاوکف پرفسوردکتر عمر فاروک هویوگؤزل، پرفسور دکتر اسماعیل آکادان اولوشان ژوری قارشیسیندا مدافعه ائتدی. ۱۳۸۵-ده باکی خزر اونیورسیتهسینده پرفسور دکتر هاملت عیسی خانلینین علمی رهبرلییی ایله آذربایجان دیلی(تورکجهسی) و ادبیاتی بؤلومونون دکترا درسلرینی کئچیردی. ۱۳۸۷-ده "مشروطیتدن گونوموزه قدر گونئی آذربایجان سربست شعر گلیشیمی" آدلی دوکتورا تئزینی مدافعه ائتدی.
اولکر متوسطه طلبهسی ایکن ۱۳۶۳-نجو ایلدن چئشیدلی تورکجه هجا قالیبینده و اؤزونه خاص سربست فورمدا شعر سؤیلهمهیه باشلادی.
اسماعیل مددی ایندیلیکده اورمیهده یاشاییر. اورمیه نین ادبیات فاکولته سی و نازلی اونیوئرسیته سینده و تبریزده آذربایجان و استانبول تورکجهسی درسلرینی(تؤمر) اوخوتماقلا مشغولدور. ائولیدیر و "آراز" و "ائلآی" آدلاریندا بیر اوْغلو و بیر قیزی وار.
اثرلری[دَییشدیر]
1- گونش تونقالی، یالقیز بیتگی (۱۳۷۲)شعرلر توپلوسو 2- بویور آددیم آت(۱۳۷۷) شعرلر توپلوسو 3- بیر سالخیم دان یئلی(۱۳۸۳) شعرلر توپلوسو 4- سئودا یولدایمیش(۱۳۸۶)شعرلر توپلوسو 5- منی باشدان یارادانا (1392)شعر توپلوسو 6- آداقلاریم (1396) شعر توپلوسو
اونون شعرلرینین بیر سیراسی دا بایقوش سیتهسینده یاییملانیب.
urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab